stanford-oval/wikipedia huggingface dataset:
Tagikaks – olimme valaanpyytäjiä
Arvostelut

Hufvudstadsbladetin Pia Ingströmin mukaan dokumentti on “hieno ja pohdiskeleva”:
» Kamera seuraa [veljeksiä] arkipäivän askareissa maisemassa, joka kesällä on säihkyvän kaunis ja talvisin lumen valtakuntaa, jossa juoppo on kuvattu hienotunteiselta etäisyydeltä tämän hoiperrellessa hämärässä lumikinosten keskellä kotiin. Nuoret naiset ovat kadonneet kaupunkien työmarkkinoille ja korkeakouluihin. Erään näkymän pikku festivaali ja sen tanssivat pikkulapset alleviivaavat ympäröivän maisemat valtavaa jylhyyttä.

Jos luulee nähneensä tarpeeksi tällaista seuratessaan Ville Haapasalon löntystelevää matkaa Jäämeren rannikolla, niin silloin tulee erehtyneeksi. Jääskeläisen mukana saamme osallistua ihmiselämän juhlavampaan puoleen; siihen alakuloisuuteen ja yksinäisyyteen, joka kuuluu osana tietoisuuteen siitä, että on yksi lajinsa viimeisiä, osallisina elämäntyyliin ja elinkeinoon, joka on tulossa tiensä päähän. Kertomuksen kaksi veljestä saavat dokumentissa oman tilansa, se luo heistä kuvan verkkaisesti ja harvapuheisella tavalla, mutta samalla hiljaisen huumorin ja ironian sävyttämänä. Lopussa isä kommentoi ankarin sanoin: “On pidettävä itsensä kasassa. Jos menettää otteensa, niin kaikki on menetetty.”»
TV-maailman kommentaattori Jussi Karjalainen kirjoittaa:
» Jääskeläisen tekotapa tavoittelee onnistuneesti ajattomuuden tuntua karussa miljöössä, joka on kuvattu sanalla sanoen upeasti. Kuvaaja on Timo Peltonen.

Nuorukaiset ovat kuvissa tavattoman vähäpuheisia, mutta pohtivat ääniraidalla elämää ja mahdollisuuksiaan. Tahdomme luonnollisesti nähdä, millaista valaanpyynti on käytännössä. Se on maltettu säästää loppupuolelle, jolloin katsoja on jo olettanut, ettei pilkkimistä järeämpää pyyntiä nähtäisikään.»
Ilta-Sanomien arvostelija Taneli Topelius sanoo elokuvasta seuraavaa:
» …vaikuttavin jakso on säästetty loppuun. Beringinsalmen rannalla pienessä kylässä asustavat kalastajat ovat saaneet ansaan valaan ja ryhtyvät paloittelemaan jättimäistä eläintä rannalla.
Länsimaiset ihmiset pääsevät harvoin todistamaan tätä hetkeä. Meidän silmissämme ison valaan pieniminen veitsien avulla näyttää raa’alta ja surulliselta. Se saa hiljentymään elämän päättymisen edessä. Paikallisille, kuten dokumentin seuraamille Koljalle ja Sašalle, tämä on kuitenkin tavallista, vuosikymmeniä jatkunutta arkea.
Kira Jääskeläinen ohjaaman dokumentin henki on harras muutenkin. Hän seuraa antropologin tyyneydellä kyläläisiä, jotka hoitavat arkiaskareitaan. Verkkaisuus tuo tunnelmaan haikeutta, mutta paikoin elokuvan hitaus tuntuu liialliselta.»
Esitykset

Elokuva on esitetty seuraavilla festivaaleilla:
Arctic Fury Film & Media Festival, Rovaniemi, marraskuu 2012.
Plus Camerimage International Film Festival, Bydgoszcz, Puola, marraskuu 2012.
Artdocfest, Documentary film festival, Moskova, joulukuu 2012.
International Film Festival Pecheurs du Monde, Lorient, Bretagne, maaliskuu 2013.
Barents Ecology Film Festival, Petroskoi, Karjalan Tasavalta, huhtikuu 2013.
Tampereen elokuvajuhlat, maaliskuu 2014.
Yle TV1 esitti elokuvan maaliskuussa 2014.
Elokuvan on tuottanut tuotantoyhtiö Katharsis Films Oy.
Palkinnot

1. palkinto, alle tunnin mittaiset dokumenttielokuvat
Barents Ecology Film Festival, Petroskoi, Karjalan Tasavalta, huhtikuu 2013.
Juryn erityismaininta
International Film Festival Pecheurs du Monde, Lorient, Bretagne, maaliskuu 2013.
Sea Shadow (IX-529)

| IX-529 Sea Shadow |
| --- | --- |
 Sea Shadow

Aluksen vaiheet
Rakentaja:  Lockheed Martin
Hinta:  40 milj. euroa
Kölinlasku:  1982
Laskettu vesille:  1. maaliskuuta 1985
Poistui palveluskäytöstä:  2006
Loppuvaihe:  huutokaupattu 2012
Tekniset tiedot
Uppouma:  563 pitkää tonnia
Pituus:  50 m
Leveys:  21 m
Syväys:  4,6 m
Nopeus:  26,3 km/h
Miehistöä:  4
Sea Shadow oli Yhdysvaltain laivaston vuonna 1985 vesille laskettu tutkassa näkymätön koealus.
Valmistus

Yhdysvaltain ilmavoimien F-117 Nighthawk-lentokoneen valmistuttua, Yhdysvaltain laivasto halusi testata häiveteknologian soveltuvuutta merelle. Se tilasi 1982 Lockheed Martinilta koealuksen nimellä Sea Shadow. Myös koodilla IX-529 tunnettu 40 miljoonaa euroa maksanut alus laskettiin vesille 1. maaliskuuta 1985 .
Alus ei näkynyt tutkassa ja toimi hyvin kovassakin merenkäynnissä. Sille ei kuitenkaan löydetty käyttöä. Alus poistettiin käytöstä 2006 ja laivasto yritti tuloksetta tarjota alusta museoille. Lopulta alus huutokaupattiin 2012 kahden miljoonan euron hintaan kalifornialaiselle yritykselle. Kauppaehtona oli, että alus romutettaisiin.
Galleria

Alus telakalla
Laiva edestä
Aluksen ohjaamo
Aiheesta muualla

Kuvia tai muita tiedostoja aiheesta Sea Shadow (IX-529) Wikimedia Commonsissa
Laivan nykyinen sijainti kartalla
Simona Hösl

Simona Hösl (s. 11. kesäkuuta 1992 Berchtesgaden) on saksalainen alppihiihtäjä.
Alppihiihdon maailmancupissa Hösl kilpaili ensimmäisen kerran Semmeringin pujottelussa joulukuussa 2010. Maailmancupin pisteille hän pääsi ensimmäisen kerran joulukuussa 2012 Courchevelin suurpujottelussa sijoittuen 20:nneksi. Se on myös hänen toistaiseksi paras sijoituksensa maailmancupissa.
Stewie2K

| Stewie2K |
| --- | --- |
 Stewie2K vuonna 2019 Intel Extreme Masters Sydney -tapahtumassa.
Henkilötiedot
Koko nimi:  Jacky Yip
Syntynyt: 7. tammikuuta 1998 (ikä 26)
Kansalaisuus:   Yhdysvallat
Ammatti:  ammattipelaaja
Elektronisen urheilun pelaaja
Pelaajanimi:  Stewie2K
Aktiivisena:  2015–2022, 2024–
Nyk. joukkue:  Legacy
Rooli:  Pelin sisäinen johtaja (In-game leader)' entry fragger
Peli:  Counter-Strike 2
Jacky (myös Jake) ”Stewie2K” Yip (s. 7. tammikuuta 1998) on yhdysvaltalainen Counter-Strike 2 -ammattilainen. Hän edustaa nykyään brasilialaista Legacy-joukkuetta. Hän oli mukana Cloud9-joukkueessa, kun se voitti ensimmäisenä pohjoisamerikkalaisena joukkueena Counter-Strike: Global Offensiven major-turnauksen.
Ura > 2015–2016

Stewie2K:n ensimmäiset joukkueet olivat SKDC, ex-eLevate ja Splyce, ennen kuin hän solmi pidemmän sopimuksensa Cloud9:n kanssa tammikuussa 2016. Joukkue voitti maaliskuussa iBUYPOWER Invitational 2016 - Spring -turnauksen. Stewie2K sai turnauksen parhaan ratinginsa Selflessiä vastaan semifinaalissa (1,54). Joukkue voitti lokakuussa vuoden rahallisesti merkittävimmän turnauksen ESL Pro League Season 4 - Finals:n. Finaalissa SK Gamingia vastaan Stewie2K:n rating oli joukkueensa keskitasoa (1,18).
Ura > 2017

Cloud9 voitti huhtikuussa iBUYPOWER Invitational 2017 - Spring -turnauksen, kun se voitti OpTic Gamingin finaalissa. Stewie2K:lla oli finaalissa ottelun toisiksi paras rating (1,33). Joukkue voitti kesäkuussa merkittävän Americas Minor Championship - Kraków 2017 -turnauksen. Cloud9 voitti finaalissa Immortalsin 2–1 karttavoitoin. Stewie2K:lla oli joukkueensa toisiksi paras rating (1,15). Joukkue tuli hopeasijalle erittäin merkittävästä ESL One: Cologne 2017 -turnauksesta heinäkuussa. Kukaan Cloud9:n pelaajista ei saavuttanut finaalissa yli yhden ratingia. Joukkue voitti marraskuussa merkittävän iBUYPOWER Masters 2017 -turnauksen. Stewie2K sai turnauksen MVP-tittelin, ja hän sai keskimäärin 0,82 tappoa kierroksella ja kuoli keskimäärin 0,63 kertaa kierroksella. Hänen turnausratinginsa oli 1,28, ja yksin finaalissa korkeampi 1,50.
Ura > 2018

Vuosi 2018 alkoi Cloud9:llä erittäin vahvasti, kun se voitti ELEAGUE Major Boston 2018 -turnauksen ja ansaitsi voitosta 500 000 dollaria palkinnoksi. Stewie2K sai finaalissa 65 tappoa ja kuoli 67 kertaa. Hänen ratinginsa oli 1,05. Joukkue voitti ensimmäisenä pohjoisamerikkalaisena joukkueena Counter-Strike: Global Offensiven major-turnauksen. Stewie2K tuli joukkueensa kanssa toiseksi cs_summit 2 -turnauksesta helmikuussa. Hän sai finaalissa 1,02 ratingin, ja oli joukkueensa toinen, joka pääsi yli yhden ratingiin. Stewie2K:n kerrottiin liittyneen brasilialaiseen SK Gamingiin maaliskuun lopulla. Joukkueen ensimmäinen huomattava voitto tuli toukokuussa Adrenaline Cyber League 2018 -turnauksesta. Stewie2K:n finaalirating oli joukkueen keskitasoa (1,19). Joukkue voitti seuraavan turnauksensa kesäkuussa Moche XL Esports 2018:sta. Stewie2K:n semifinaalin rating jäi selvästi muiden joukkueen pelaajien ratingeista. Finaaliratingissa hän tuli kuitenkin joukkueen toiseksi (1,13). Stewie2K liittyi uuteen joukkueeseensa MIBR:iin kesäkuussa 2018. Elokuussa joukkue voitti 200 000 dollaria merkittävästä ZOTAC Cup Masters 2018 -turnauksesta. Stewie2K oli finaalissa joukkueensa ylivoimainen ykkönen ratingilla 1,61. He tulivat marraskuussa hopeasijalle merkittävästä Esports Championship Series Season 6 - Finals -turnauksesta. Astralista vastaan käydyssä finaalissa Stewie2K:n rating oli 1,07. Stewie2K liittyi Team Liquidiin joulukuussa.
Ura > 2019

Liquid aloitti vuoden vahvasti voittaen vuoden ensimmäisen turnauksensa, joka oli iBUYPOWER Masters IV. Joukkue tuli maalis-huhtikuussa kahdelle hopeasijalle putkeen turnauksista BLAST Pro Series: São Paulo 2019 ja BLAST Pro Series: Miami 2019. Se voitti molemmista 50 000 dollaria. Stewie2K:n rating jäi molempien turnausten finaalissa reilusti alle yhden (0,78 ja 0,69). Toukokuussa he voittivat Intel Extreme Masters XIV - Sydney -turnauksen. Stewie2K:lla oli finaalissa joukkueensa ainoa alle yhden rating (0,85). Joukkue voitti edelleen kesäkuussa erittäin merkittävän DreamHack Masters Dallas 2019 -turnauksen. Stewie2K sai sekä semifinaalissa että finaalissa lähes saman ratingin (1,11 ja 1,12). Molemmat niistä olivat joukkueen keskitasoa. Joukkue voitti kesä-heinäkuussa monta erittäin merkittävää turnausta, ja HLTV valitsi joukkueen vuoden neljänneksi parhaaksi. Suurimman palkinnon joukkue sai Intel Grand Slam Season 2 -turnauksesta, josta se voitti miljoona dollaria. ESL Pro League Season 9 - Finals -turnauksen finaalissa Stewie2K oli joukkueensa keskitasoa ratingilla 1,11. Vuoden lopussa Liquid saavutti vielä kaksi merkittävää hopeasijaa turnauksista Esports Championship Series Season 8 - Finals ja BLAST Pro Series: Global Final 2019. Stewie2K:n otteluratingit vaihtelivat paljon, sillä hän jäi kolmessa ottelussa alle yhden ratingin, mutta kahdessa pääsi sen yli.
Ura > 2020–2021

Team Liquid voitti huhtikuussa ESL Pro League Season 11: North America -turnauksen. Stewie2K:n rating oli finaalissa Evil Geniusesia vastaan joukkueensa toisiksi alhaisin (1,12). Joukkue tuli hopeasijalle Intel Extreme Masters XV - Global Challenge -turnauksesta joulukuussa. Stewie2K:n rating finaalissa oli 0,83. Joukkueen ainoa voitto vuodelta 2021 tuli cs_summit 8 -turnauksesta toukokuussa.
Ura > 2022–

Stewie2K siirtyi vuoden alussa Evil Geniusesiin ensimmäisenä joukkueen hankkimasta kolmesta uudesta pelaajasta. Hän kertoi heinäkuussa jättäytyvänsä kilpailullisesta pelaamisesta sivuun ja keskittyvänsä striimaukseen. Hän kertoi maaliskuussa 2023 palaavansa mahdollisesti kilpapelaamisen pariin, kun hänet oli aiemmin erotettu Evil Geniusesista. Maaliskuun 2024 Stewie2K:n kerrottiin palaavan ja korvaavan Legacyssä pelanneen Marcelo ”coldzera” Davidin. Hänestä tuli brasilialaisen joukkueen ainoa erimaalainen pelaaja.
Saavutukset

MVP / DreamHack Open Denver 2017
MVP / iBUYPOWER Masters 2017
Aiheesta muualla

Kuvia tai muita tiedostoja aiheesta Stewie2K Wikimedia Commonsissa
Stewie2K haastattelussa Intel Extreme Masters Chicago -tapahtumassa vuonna 2019.
Santa María del Mar

Santa Maria del Mar on goottilainen kirkko Barcelonan vanhassa kaupungissa. Se rakennettiin 1329–1383.
Aiheesta muualla

Kuvia tai muita tiedostoja aiheesta Santa María del Mar Wikimedia Commonsissa
Santa Monican lentoasema

Santa Monican lentoasema on lentoasema Santa Monican kaupungissa, Kaliforniassa, Yhdysvalloissa. Lentoasema on päätetty sulkea vuoden 2028 lopussa turvallisuusongelmien, lentomelun ja saasteiden vuoksi. Kiitotietä lyhennettiin välittömästi päätöksen jälkeen vuonna 2017.
Lentoaseman läheisyydessä on vuodesta 1982 lähtien sattunut 42 onnettomuutta.
Aiheesta muualla

Santa Monican lentoasema (Form 5010 PDF) (englanniksi)
Sašo Fornezzi

Sašo Fornezzi
Sašo Fornezzi (s. 11. joulukuuta 1982) on slovenialainen jalkapallomaalivahti.
Fornezzi aloitti uransa NK Dravogradissa. Kaudeksi 2001 hän siirtyi Slovenian pääsarjassa pelaavaan NK Publikumiin. Kesällä 2004 Fornezzi siirtyi kahden vuoden sopimuksella Itävallan toiseksi korkeimmalle sarjatasolle Kapfenberger SV:hen.
Vuonna 2006 sopimuksen päätyttyä Kapfenberger SV:ssä slovenialainen siirtyi Itävallan korkeimmalle sarjatasolle Bundesliigaan Grazer AK:n riveihin. Helmikuussa 2007 Fornezzistä tuli grazilaisen joukkueen uusi ykkösmaalivahti. Kesällä 2007 hän vaihtoi seuraa ja siirtyi Wien Austriaan, jossa hän toimi kakkosmaalivahtina. Pelattuaan kaksi vuotta Itävallan korkeimmalla sarjatasolla Fornezzi palasi toiseksi korkeimmalle sarjatasolle. Tällä kertaa hän suuntasi uuteen fuusioseuraan SC Magna Wiener Neustadtiin.
Saḯta

| Saḯta Σαΐτα |
| --- | --- |
Valtiot:  Kreikka
Paikkakunta:  Soúli, Thesprotia, Epeiros
Koordinaatit:  39°24′21″N, 20°27′31″E
Vesistöalue ja valuma-alueen tietoja
Laskujoki:  Kokytós → Achérontas
Mittaustietoja
Pituus:  0,55 km
Leveys:  0,3 km
Pinta-ala:  0,134 km²
 fiSaḯta 
Saḯta (kreik. Λίμνη Σαΐτα, Límni Saḯta) on järvi Epeiroksessa Kreikassa. Se sijaitsee Soúlin kunnassa Thesprotian alueyksikössä lähellä Karvounárin kylää. Saḯta on vuodenaikaisjärvi ja kesäaikaan paljolti umpeenkasvanut. Sen pinta-ala on noin 0,134 neliökilometriä.
Seoul Infernal

| Philadelphia Fusion |
| --- | --- |
Perustettu:  20. syyskuuta 2017
Paikkakunta:  Philadelphia, Pennsylvania, Yhdysvallat
Värit:                
Sarja:  Overwatch League
Omistajat:  Comcast Spectacor
Mestaruudet:  0
Philadelphia Fusion on yhdysvaltalainen elektronisen urheilun Overwatch-ammattilaisjoukkue, joka kilpailee Overwatch Leaguen (OWL) Atlantin divisioonassa. Seura perustettiin syyskuussa 2017 ja se on kotoisin Philadelphiasta, Pennsylvaniasta. Se on yksi kahdestatoista OWL:n perustajajoukkueista ja sarjan ainoa pennsylvanialainen joukkue. Se pelasi ensimmäisen kautensa sarjan avajaiskaudella 2018. Seuran omistaa Comcast Spectator. Philadelphia eteni kaudella 2018 loppuottelusarjaan, mutta hävisi lopulta London Spitfirelle.
Aiheesta muualla

Virallinen sivusto[vanhentunut linkki] (englanniksi)
Shakshouka

Shakshouka tai shakshuka (arab. شكشوكة‎, šakšūka, ’sekoitus’) on maghrebilainen ruoka, jossa kananmunia hyydytetään tomaattikastikkeeseen. Se sisältää yleensä myös muun muassa paprikaa ja sipulia. Siitä voidaan kuitenkin tehdä useita erilaisia muunnoksia. Shakshouka syntyi ruokalajina Pohjois-Afrikassa kolumbiaanisen vaihdon jälkeen 1500-luvun puolivälissä.
Etymologia

Sana shakshouka tulee maghrebiinien arabiankielestä tarkoittaen "sekoitusta". Sanan uskotaan olevan peräisin berberikielistä, vaikka useimmat lähteet ovatkin yhtä mieltä termin arabialaisesta alkuperästä. Läntisessä Maghrebissa siitä käytetään nimitystä bīḍ w-maṭiša (بيض ومطيشة "muna ja tomaatti").
Historia

Ruoan alkuperästä kiistellään ja kilpailevat väitteet sen alkuperästä ovat algerialaisia, libyalaisia, marokkolaisia, tunisialaisia, egyptiläisiä, turkkilaisia ja jemeniläisiä. Tomaatit ja paprikat ovat Uuden maailman ainesosia, joista tuli yleisiä ainesosia vasta myöhempinä vuosisatoina.
Pohjoisafrikkalaiset juutalaiset maahanmuuttajat toivat ruokalajin Israeliin 1950- ja 1960-luvuilla, mutta se tuli suosituksi vasta 1990-luvulla.
Variaatiot

Menemen on turkkilainen versio shakshoukasta. Jotkut shakshoukaversiot voidaan valmistaa lampaan jauhelihasta, mausteista, jogurtista ja tuoreista yrteistä. Toiset voivat sisältää suolaista juustoa, kuten fetaa. Mausteina voi käyttää esimerkiksi jauhettua korianteria, juustokuminaa, paprikaa ja cayennepippuria. Tunisialaisessa versiossa ruokaan voidaan lisätä perunoita, papuja, artisokkaa tai kesäkurpitsaa. Pohjoisafrikkalaista ruokalajia, matbuhaa, voidaan käyttää shakshoukan pohjana.
Käännös suomeksi
Sa’d al-Abdullah al-Salim al-Sabah

emiiri Sa’d al-Abdullah al-Salim al-Sabah
Šeikki Sa’d al-Abdullah al-Salim al-Sabah (kirjoitetaan joskus myös muodossa Saad al-Abdullah al-Sabah, ( arabiaksi سعد العبد الله السالم الصباح, ) s. 1930 – 13. toukokuuta 2008 Kuwaitin kaupunki) oli Kuwaitin valtionpäämies, emiiri, joka hallitsi maata kymmenen päivän ajan tammikuussa 2006. Kuwaitin hallitus tunnusti, vallanperimysjärjestyksen mukaisesti, šeikki, kruununprinssi Sa’d al-Abdullah al-Salim al-Sabahin emiiriksi 15. tammikuuta 2006, kaukaisen serkkunsa, edellisen valtionpäämiehen šeikki Jabir al-Ahmad al-Sabahin kuoltua.
Kuwaitissa monarkin asema on vaihtunut hallitsijasuvun kahden sukuhaaran, al-Jabirien ja al-Salimien kesken jo vuosisadan verran, šeikki Salim I:n seurattua veljeään Jabir II:sta hallitsijana vuonna 1917. Vuorotteleva vallanperimysjärjestys pohjautuu suvun sisäiseen sopimukseen, joka virallistetaan kruununperillisen nimittämisellä kilpailevasta sukuhaarasta ja sillä että kruununprinssi pääsääntöisesti toimii ministerineuvoston puheenjohtajana eli pääministerinä.
Sa’d al-Abdullah al-Salim al-Sabah oli maansa pääministerinä, asemassa joka pääsääntöisesti kuuluu kruununprinssille, helmikuusta 1978 heinäkuuhun 2003 asti, jolloin tehtävä siirtyi silloisen emiirin velipuolelle ja Sa’din kaukaiselle serkulle Sabah al-Ahmad al-Jabir al-Sabahille. Šeikki on kärsinyt paksusuolivaivoista ja on saanut syöpähoitoa. Jabir al-Ahmad al-Sabahin hautajaisiin 7. tammikuuta 2006 hän osallistui pyörätuolissa.
Terveydentilansa johdosta 23. tammikuuta šeikki Sa’d suostui hallitsijasuvun keskuudessa käytyjen neuvottelujen tuloksena luopuvansa monarkin asemasta, vain runsas viikko valtaantulonsa jälkeen. Juuri hetkeä ennen virallisen vallasta luopumiskirjeen saapumista, 24. tammikuuta Kuwaitin parlamentti päätti erottaa Sa’din valtionpäämiehen asemasta, jolloin uudeksi valtionpäämieheksi nousi pääministeri, šeikki Sabah al-Ahmad al-Jabir al-Sabah, joka on edesmenneen emiirin velipuoli ja emiiri Sa’din kaukainen serkku.
Sa’d al-Abdullah al-Salim al-Sabahin äiti Jameela oli alun perin etiopialainen orja.
Shakkitarina

| Shakkitarina> Schachnovelle |
| --- | --- |

Alkuperäisteos
Kirjailija:  Stefan Zweig
Kieli:  saksa
Genre:  pienoisromaani
Julkaistu:  1942
Suomennos
Suomentaja:  Aina Oksala
Kustantaja:  Gummerus
Julkaistu:  1951, 3. p. 1969
Sarja: Kompassikirja
Löydä lisää kirjojaKirjallisuuden teemasivulta
Shakkitarina, alkuteos Schachnovelle, on itävaltalaisen kirjailijan Stefan Zweigin kertomus, joka ilmestyi hänen kuolemansa jälkeen 1942 Buenos Airesissa 300 kappaleen painoksena. Seuraavana vuonna sen julkaisi tukholmalainen pakolaiskustantaja Gottfried Bermann Fischer. Vuosien mittaan tämä Zweigin tunnetuin teos on julkaistu useina painoksina, ja siitä on tullut bestseller.
Tarina

Hitler on ottanut vallan Itävallassa, ja monarkisti, tohtori B on joutunut vankilaan eristyksiin piiloteltuaan aateliston arvoesineitä. Häntä säilytetään eristyksessä ilman kontakteja muihin kuin kuulustelijoihinsa ja vartijoihinsa. Ahdistuksessaan hän saa järkensä säilymään varastetulla kirjalla, jossa kuvataan mestarillisia shakkipelejä, joita hän sitten pelaa lakkaamatta, kyltymättä, opetellen jokaisen pelin. Shakki saa hänen mielikuvituksensa valtaansa siinä määrin, että se syrjäyttää kaiken muun.
Opeteltuaan kirjan kaikkien muunnelmien joka ikisen siirron ja kun muutakaan tutkittavaa ei enää ole, tohtori B alkaa pelata itseään vastaan. Hän jakaa mielensä kahtia, kahdeksi persoonaksi, valkoiseksi ja mustaksi. Kuulustelut muuttuvat hänelle kiusalliseksi välitilaksi, jossa hän vain odottaa pääsyä takaisin huoneeseensa pelaamaan itseään vastaan. Tämä sisäinen ristiriita saa hänessä aikaan henkisen romahduksen, ja hän herää lopulta parantolassa. Hän pelastuu hulluudesta ymmärtäväisten lääkärien avulla, jotka suojellakseen häntä joutumasta takaisin vankilaan vakuuttavat, että hän on mieleltään sairas, ja niin hänet vapautetaan.
Osuttuaan sattumalta samalle risteilijälle kuin joukko innokkaita shakinharrastajia ja shakin maailmanmestari Mirko Czentovic, hän heti havaitsee virheen heidän pelissään mestaria vastaan. Mirko Czentovic on yksinkertainen maalaispoika mutta samalla ihmelapsi, savant, jonka ainoa kyky on taito pelata shakkia. Tohtori B auttaa shakinharrastajia saamaan tasapelin epätoivoisesta tilanteesta. Sen jälkeen he taivuttavat hänet pelaamaan yksin Czentovicia vastaan. Käydään uskomaton kamppailu, jossa tohtori B mielikuvituksensa ja päättelykykynsä avulla yllättäen voittaa maailmanmestarin.
Kunniansa palauttamiseksi Czentovic vaatii heti uusintaottelua. Havaittuaan, että tohtori B pelasi nopeaa ja kovaa peliä eikä juuri keskittynyt harkitsemaan, Czentovic yrittää tällä kertaa ärsyttää vastustajaansa viivyttelemällä siirron tekemistä äärimmilleen kohdistaakseen psykologisia paineita tohtori B:hen, joka pelin edetessä muuttuu yhä kärsimättömämmäksi. Hänen merkittävin kykynsä osoittautuu hänen pahimmaksi heikkoudekseen: hän toistaa peliä mielessään yhä uudelleen kaikkine eri mahdollisuuksineen, ja Czentovicin harkitsevuus ja rauhallisuus ajavat hänet sekapäiseksi, lopulta hulluuteen saakka, jolloin peli huipentuu väärään siirtoon, mutta tohtori B herää vimmastaan.
Sovituksia

Gerd Oswald on ohjannut kertomuksen pohjalta vuonna 1960 valmistuneen elokuvan Viimeinen siirto vapauteen (Die Schachnovelle).
Helmut Peschina on dramatisoinut romaanista näytelmän.
Aiheesta muualla

Viimeinen siirto vapauteen Internet Movie Databasessa (englanniksi)
Saǥai Muittalægje

Saǥai Muittalægje
Saǥai Muittalægje (nykyaikaisella oikeinkirjoituksella Ságaid Muitaleaddji; suom. 'Uutisten kertoja') oli Anders Larsenin perustama pohjoissaamenkielinen sanomalehti, jota julkaistiin 1904–1911. Saǥai Muittalægje oli ensimmäinen lehti, joka julkaisi Isak Saban Saamen suvun laulun runoversion 1. huhtikuuta 1906.
Lehdellä oli kaksi tarkoitusta. Sen oli tarkoitus valistaa saamelaista lukijakuntaa ja samaan aikaan edistää saamelaisten poliittisia tavoitteita. Vaikka lehti ilmestyikin vain vuosien 1904–1911 ajan, oli sillä kuitenkin keskeinen rooli saamelaisten poliittisessa liikehdinnässä 1900-luvun alussa. Siinä muun muassa julkaistiin Isak Saban Saamen suvun laulun runoversio vuonna 1906.
Sašo Mirjanič

| Mitalit> Miesten soutu.Maa:   Slovenia. Olympialaiset  | Mitalit> Miesten soutu.Maa:   Slovenia. Olympialaiset  | Mitalit> Miesten soutu.Maa:   Slovenia. Olympialaiset  | Miesten soutu> Maa:   Slovenia. |
| --- | --- | --- | --- |
|  Pronssia | Barcelona 1992 | perämiehetön nelonen |  |
Sašo Mirjanič (27. tammikuuta 1968 Koper – 25. syyskuuta 1994) oli slovenialainen soudun olympiamitalisti. Hän edusti aktiiviurallaan myös Jugoslaviaa. Hän oli pituudeltaan 187 cm. Hän edusti Bled VK -seuraa.
Mirjanič voitti Sadik Mujkičin kanssa Jugoslavialle nuorten maailmanmestaruuden perämiehettömässä kaksikossa 1986. Hän oli Soulin olympialaisissa 1988 perämiehellisessä kaksikossa kahdeksas. Hän sijoittui aikuisten MM-kilpailuissa perämiehellisessä nelosessa seitsemänneksi Bledissä 1989 ja viidenneksi Tasmaniassa 1990.
Mirjanič kuului Milan Janšan, Janez Klemenčičin ja Sadik Mujkičin kanssa Slovenian perämiehettömään neloseen, joka saavutti olympiapronssia Barcelonassa 1992. Hän oli samassa veneluokassa neljäs Indianapolisin MM-kilpailuissa 1994.
Mirjanič kuoli liikenneonnettomuudessa 25. syyskuuta 1994.
Samuel Ersson

| Samuel Ersson |
| --- | --- |

Henkilötiedot
Syntynyt: 20. lokakuuta 1999 (ikä 24) Falun, Ruotsi
Kansalaisuus:   Ruotsi
Jääkiekkoilija
Pelipaikka:  maalivahti
Hanska:  vasen
Pituus:  188 cm
Paino:  80 kg
Seura
Seura:  Philadelphia Flyers
Sarja:  NHL
Pelinumero:  33
Pelaajaura
Pääsarjaura:  2017–
Aik. seurat:  Falu IF (Ruotsi II) Västerås IK (Allsv.)   Brynäs IF (SHL)
NHL-varaus:  143. varaus, 2018 Philadelphia Flyers
Samuel Ersson (s. 20. lokakuuta 1999 Falun, Ruotsi) on ruotsalainen jääkiekkomaalivahti, joka pelaa NHL-joukkue Philadelphia Flyersia.